Tässä on Alfred Hitchcock.
Olen esittänyt teille monenlaisia jännityselokuvia-
-mutta tällä kertaa haluan näyttää erilaisen elokuvan.
Tämä poikkeaa muista siksi, että joka sana tästä tarinasta on totta-
-mutta sen käänteet ovat silti kummallisempia-
-kuin yhdenkään tätä ennen tekemäni elokuvan keksityt tarinat.
Pikkutunneilla 14. tammikuuta vuonna 1953-
-päivänä, jota Christopher Emanuel Balestrero ei unohda koskaan.
VÄÄRÄ MIES
-Nähdään taas. -Hyvää yötä.
-Hyvää yötä, herra Rotunda. -Hyvää yötä, John.
-Hyvää yötä, Manny. -Hyvää yötä, John.
HIALEAH'N LAUKKAKILPAILUT
Koko perhe YKKÖSLUOKASSA FORDIN HINNOIN
Newyorkilaisille Runsaan osingon pankki
-Hei, Manny. Mitä perheelle kuuluu? -Huomenta, Stan. Hyvää vain.
-Laitetaanko se tavallinen? -Sepä se.
-Tuon paahtoleivän pöytään. -Kiitos.
-Rose! Herätinkö sinut? -Olin muutenkin hereillä.
Mikä hätänä?
Hampaani vain. En ole valvonut koko yötä.
-Särkeekö niitä? -Ei kovin paljon.
Hinta koskee enemmän. Lääkäri kertoi, mitä hoito tulee maksamaan.
Paljonko?
Kolmesataa dollaria neljästä viisaudenhampaasta.
Onhan se paljon mutta tuskin liikaa nykyisillä hinnoilla.
Sain kaupanpäällisiksi luennon lajinkehityksestä.
Ihmislajin leuat pienenevät, ja hampaiden määrä vähenee-
-mutta hampaat kehittyvät nopeammin-
-ja siksi jokaisella on liian paljon hampaita.
Siksi viisaudenhampaani eivät mahdu puhkeamaan.
Minusta sinä näytät virheettömältä.
Lajinkehitys toimii aika hyvin, koska se on saanut aikaan sinut.
Parin hampaan takia ei kannata valittaa.
Ei sitten valiteta. Miten maksamme tämän?
Meillä on ennenkin ollut isoja lääkärinlaskuja.
Minä vain luulin, että olisimme jo päässeet niistä.
Otamme lainaa ja lyhentelemme sitä monta vuotta.
Sen takia me pysymmekin rahattomina.
Teetkö sanaristikkoa?
Pelaan tällaista peliä.
Valitsen huomisen voittajat ja kirjoitan vetoni tähän sivun laitaan-
-ja seuraavana päivänä lasken, paljonko voitin tai hävisin.
-En tiennyt, että pidät hevosista. -Pidän matematiikasta.
Kaikki muusikot ovat kiinnostuneita matematiikasta.
He eivät osaa lukea, mutta laskea he osaavat.
Voittaisitpa meille vaikka kolmisen sataa.
Kaikesta, mitä saa, joutuu maksamaan. Lainaamme ne rahat.
Jokin pilaa kaiken aina, kun pääsemme jaloillemme.
Sellaista elämä on. Minusta meillä menee aika hyvin.
-Niinkö? -Totta kai!
Me rakastamme toisiamme, meillä on kaksi kilttiä, älykästä poikaa-
-ja minulla on mukava työ.
Meillä menee tätä hammassärkyä lukuun ottamatta ihan hyvin.
Sinä saat aina kaiken kohdalleen.
-Olemmeko me onnekkaita? -Ilman muuta.
Minun elämäni suurin onnenpotku oli se, kun tapasin sinut.
Manny...
Minua pelottaa toisinaan, kun odotan sinua yöllä kotiin.
Ainahan minä tulen kotiin.
Meidän pitäisi nukkua hiukan.
-Saatko nyt unta? -Enköhän.
-Jäätkö vähäksi aikaa tähän? -Totta kai.
-Sinulla on muuten rahaa säästössä. -Onko?
-Missä? -Henkivakuutuksessasi.
Vain minun vakuutukseni on lainojen vakuutena.
-Riittääköhän se? -Sitä pitää kysyä, mutta luulen niin.
-Keneltä kysyt? -Käyn iltapäivällä ottamassa selvää.
Sehän on hienoa!
-Äiti! Äiti! -Pojat taas... Mitä?
Mitä nyt?
Greg ei saa soittaa huuliharppua, kun harjoittelen!
-Greg? Greg? -Kiellätkö häntä?
-Gregory? -Mitä, äiti?
Älä soita huuliharppua, kun Robert soittaa.
-Mutta se oli sama kappale. -Oliko?
-Niin hän luulee, mutta... -Se oli sama!
Et saa soittaa edes samaa kappaletta!
-Hän metelöi komerossa. -Mitä nyt?
Robert soitti pianoa, ja Greg häiritsi häntä.
-Enkä häirinnyt! -Häiritsitpäs!
-Soitin samaa kappaletta. -Et soittanut!
Bob, minusta kuulosti siltä, että Greg sai lopussa kiinni sävelmästä.
-Yritä uudestaan. -En voi nyt.
-Voit vain silloin, kun minä soitan! -Älähän nyt.
Hän vain kiusaa sinua, mutta hän soitti pätkän Mozartia.
-Niin soitinkin! -Aivan.
Soitit oikein hyvin, ennen kuin annoit hänen häiritä.
Sinulla on lahjoja, joten ehkä Gregilläkin on.
Mitä siitä sanot, Robert? Voisitte soittaa yhdessä.
-Menikö se hyvin? -Oikein hyvin.
Et saa antaa minkään häiritä. Älä muksi pianoa ja luovuta.
Soitit siihen asti oikein hyvin.
Mozart sävelsi tämän 5-vuotiaana. Minun pitäisi osata se, koska olen 8.
Ja minun pitäisi osata säveltää se.
Opetan tänä iltana teitä soittamaan pianoa ja huuliharppua.
-Minä ensin! -Yksi oppitunti kestää 15 minuuttia...
Haloo.
Hei, äiti.
Mitä isälle kuuluu?
Tänäänkö?
Kyllä kai, mutta käyn ensin asioilla. En voisi viipyä kauan.
Lähtisin aikaisin. Opetan poikia soittamaan, ennen kuin menen töihin.
Entä jos tulen puoli neljältä ja viivyn neljään saakka?
Hei sitten.
Isä ei voi kovin hyvin. Äiti pyysi minua käymään.
Käyn vakuutusyhtiössä ja isää katsomassa ja tulen heti, kun ehdin.
-Haitteko tätä 4. tammikuuta? -Kyllä.
-Onko tämä osoite vielä voimassa? -Kyllä on.
Selvä. Ja saanko allekirjoituksen tähän?
-Onko tässä kaikki? -Tässä oli kaikki.
-Näkemiin sitten. Kiitos. -Näkemiin ja kiitos.
Katsoisitteko, paljonko saisimme lainaa tätä vakuutusta vastaan?
-Rose Balestrero. -Aivan, minun vaimoni.
Voisitteko odottaa, että tarkistan yhden asian?
Voinhan minä.
Älkää katsoko yhtä aikaa.
Mitä? En kuullut, että tulit.
Luukulla taitaa taas olla se sama mies.
-Hänkö, joka...? -Kyllä. Olen varma asiasta.
Rouva James.
Peggy luulee, että sinut ryöstänyt mies on luukulla.
Hän haluaa muka lainaa vaimonsa vakuutusta vastaan.
En uskalla katsoa.
Hän on se sama mies.
-Mitä me teemme? -Katso häntä.
Voit katsoa nyt, kun minä en katso sinnepäin.
-En taida pystyä. -Mitä sanon hänelle?
Minä en ainakaan mene luukulle.
-Katso häntä. -Minua pyörryttää.
Ann.
Hän se on.
Minä en hievahdakaan tästä.
Sano hänelle, että hän luultavasti saa lainan vakuutusta vastaan-
-mutta vaimon on tultava tänne.
Herra Balestrero...
-Sehän on teidän nimenne? -Kyllä.
Voin kertoa lainasumman saman tien.
Tämä lukema vastaa vaimonne suorittamia maksuja.
Tarkistin summan.
Ymmärrän.
Lainapapereihin tarvitaan tietenkin vakuutetun allekirjoitus.
-Pitäisikö hänen tulla tänne? -Kyllä, vaimonne on käytävä täällä.
Ymmärrän. Se järjestyy. Miten nopeasti saisimme lainan?
Muutamassa päivässä.
-Kiitos teille. -Olkaa hyvä.
-Lähtikö hän jo? -Lähti.
-Missä neiti Duffield on? -Herra Wendonin huoneessa.
Tuon takia hän ei tehnyt mitään.
Kävikö se sinut ryöstänyt mies äsken täällä? Sitä minäkin.
-Näkikö neiti Duffield hänet? -Hän meni jo tuonne.
Hän sanoi, että mies tuli sisään jotenkin oudosti.
Hän laittoi käden taskuunsa-
-mutta otti sieltä vain taitellun paperin.
Hän sanoi hakevansa lainaa vaimonsa vakuutusta vastaan.
Soitan pääkonttoriin.
Tulkaa käymään sunnuntaina.
Toivottavasti pääsemme. Kiitos, että tulit tänne asti.
Näkemiin, äiti.
Pyytäisin teitä kaikkia odottamaan kotona.
Pysykää puhelimen lähettyvillä. Soitan parin tunnin sisällä.
Käydään hakemassa hänet.
Isä lupasi tulla puoli kuudelta, eikä hän myöhästele koskaan.
-Äiti, koska isä tulee kotiin? -Puoli kuudelta.
-Kuka siellä on? -Puoli kuuden aikaan.
-Kuka soitti? -Hän ei sanonut nimeään.
-Paljonko kello on? -17.25.
Jos joku menee nyt ovelle, hän on etsimämme mies.
Miksihän tuttavat sanovat häntä?
Hänen etunimensä on Christopher. Varmaan Chrisiksi.
Hei, Chris.
-Oletko sinä Chris? -Puhutteko minulle?
Oletko sinä Christopher Emanuel Balestrero?
-Poliisista. Meillä olisi asiaa. -Mistä on kyse?
Tarvitsemme asemalla apuasi eräässä asiassa.
-Haluaisin sanoa sen vaimolleni. -Ehdit tehdä sen myöhemminkin.
-Minne menemme? -110. poliisipiirin asemalle.
-Kestääkö tämä kauan? -En usko.
-Haluaisin kertoa vaimolleni... -Tämä on ihan rutiinijuttu.
Kerromme asemalla lisää.
Tavoitin hänet viinakaupan luota. Hän oli vienyt tämän maksamatta.
RIKOSPOLIISI
Istuhan, Chris.
-Tähänkö? -Vaikka siihen.
Ihmettelet varmaan, miksi toimme sinut tänne.
-Niin ihmettelen. -Sitten kerron kaiken.
Yksi ja sama henkilö on tehnyt tällä alueella useita ryöstöjä.
Meille on annettu tekijän tuntomerkit-
-ja olemme saaneet tietää, että tuntomerkit sopivat sinuun.
-Minuunko? -Juuri niin.
-Ryöstäjän tuntomerkitkö? -Kyllä.
Sehän on älytöntä.
Niin on. Puheistasi päätellen tämä on pelkkä erehdys.
-Miksi sitten pidätte minua täällä? -Toimimme määräysten mukaan.
Meidän on tutkittava, onko esitetyissä syytöksissä perää.
Minä olen täysin syytön.
Emme voi uskoa kenenkään sanaa vaan joudumme varmistamaan asian.
-Miten se tapahtuu? -Se on ihan rutiinijuttu.
Mutta syyttömän miehen ei tarvitse pelätä mitään.
Vain syyllisellä on aihetta huolestua.
Mutta minä soitan aina kotiin, jos viivyn...
-...ja tulen aina ajoissa... -Se hoidetaan.
Pyytäisimme nyt yhtä palvelusta.
Veisimme sinut käymään muutamassa kaupassa, jos se sopii.
-Onko siitä apua? -Voi hyvinkin olla. Mennään.
-Mitä sinä teet Stork Clubilla? -Soitan orkesterissa bassoa.
Siellä on varmaan aika kova meno.
-Mitä tarkoitat? -Naisia, viinaa, tanssia ja sellaista.
-Minä en juo. -Niinkö?
Enkä tietenkään tanssi siellä. Minähän soitan.
-Tämäkö se on? -Tämä juuri.
-Tunnetko tätä seutua? -Tunnen, olen liikkunut täällä.
-Oletko käynyt tässä liikkeessä? -Tuossa viinakaupassako? En.
Mene sisään, kävele kaupan perälle ja tule takaisin ulos.
-Tuonneko? -Käyt vain perällä ja tulet ulos.
-Eikö se näytä aika oudolta? -Ei toki. Myyjä odottaa sinua.
-Sanonko jotain? -Ei tarvitse, mutta saat toki sanoa.
-Kelpasiko tuo? -Mene autoon.
-Lennyn kauppaanko? -Niin.
Käykö vaimosi klubilla?
Ei. Meillä on kaksi lasta, emmekä kävisi muutenkaan.
-Miksi ette? -Se maksaa.
-Onko siellä iso sisäänpääsymaksu? -Ei ole.
Mutta siellä käy varakasta ja hienoa väkeä. Ruoat ja juomat ovat kalliita.
-Olethan sinä joskus varoissasi. -Enhän ole.
-Tehdään sama uudestaan. -Kaupassako?
Niin, sinua odotetaan. Mene sisään ja tee aivan samoin.
-Hetkinen! Oletko sinä 110. piiristä? -Olen.
-Kuinka voin auttaa? -Ei, ei. Poliisi lähetti hänet tänne.
-Tunnetko hänet? -Tuota...
Aivan, et ollutkaan täällä jouluaattona.
Mutta olin marraskuussa, kun hän kävi täällä.
-Haluatko katsoa häntä uudestaan? -Haluan.
Voisitko käydä vielä perällä mutta ilman hattua?
-Mitä sanot? -En minä tiedä.
Hyvä on, voit mennä.
-Mitä tuo...? -Saitko jo vaihtorahasi?
En, mutta mitä...?
-Soittelen teille. -Selvä.
Mennään seuraavaan paikkaan.
Soitin viimeksi yli tunti sitten, eikä hän ole vieläkään tullut.
Jotain on varmasti sattunut.
-Äiti! Isä! -Olkaa hiljaa!
Äiti, tule tänne!
Olkaa hiljaa! Yritän puhua puhelimessa.
Pojat vain metelöivät.
Soitin sairaaloihin, mutta niissä ei ole ketään hänen näköistään.
Tämä ei ole Mannyn tapaista. Hän soittaa aina, ellei ehdi tulla.
Älä huolehdi Mannyn takia, Rose. Minä huolehdin aikoinaan-
-mutta se johtuu vain siitä, että hän on yleensä niin täsmällinen.
Oletko koskaan käynyt Associated Life -vakuutusyhtiön toimistossa-
-Victor Moore -rakennuksessa?
-Kävin siellä tänään iltapäivällä. -Millaisella asialla?
Kysyin, paljonko saisin lainaa vaimoni vakuutusta vastaan.
Hänen hampaitaan täytyy korjata, ja lasku tulee olemaan 300 dollaria.
Oletko käynyt siellä ennen tätä?
Olen. Minun, vaimoni ja poikiemme vakuutukset ovat siinä yhtiössä.
Kävin lakon aikana maksamassa vakuutusmaksut suoraan toimistoon.
-Siitä on jo aikaa. -Kuinka paljon?
-Vuoden verran. -Et siis käynyt siellä vuoteen.
-Kävin tänään. -Mutta et vuoteen ennen sitä.
-Aivan. -Kävit tänään puhumassa lainasta.
-Oletko rahapulassa? -Minähän kerroin jo siitä.
-Paljonko saat palkkaa viikossa? -85 dollaria.
-Vietkö kaiken kotiin? -Vien.
Lyötkö vetoa laukkakilpailuista?
Vetoako?
-Olen lyönyt mutta en kovin usein. -Kuinka usein?
-Kolme tai neljä kertaa. -Etkö sen useammin?
-En usko. -Käytkö usein laukkaradalla?
Työkaverini käy siellä. Olen ollut muutaman kerran hänen mukanaan.
Oletko lainaillut rahaa?
-Olen. -Milloin lainasit viimeksi?
Lainasin viime kesänä 50 dollaria lomamatkaa varten.
-Maksoitko sen takaisin? -Maksoin.
Oliko sitä hankala maksaa takaisin?
-Velkaa on aina ikävä maksaa. -Paljonko sinulla on velkoja?
-Juuri tällä hetkelläkö? -Niin.
Juuri nyt niitä ei ole kovin paljon. Muutama lasku...
-Paljonko? -Ehkä 45 dollaria.
-Tai ehkä satanen? -Ei varmasti niin paljon.
-Alle sata dollariako? -Takuulla alle 50.
Ehkä alle 40 tai alle 30. En osaa sanoa, kun en ole...
-Mitä? -Syytetäänkö minua jostain?
Kuka väittää minua ryöstäjäksi? Mistä ryöstöistä on edes kyse?
-Eikö minulla ole oikeus tietää se? -Tietenkin on. Minä kerron.
Sinut on tunnistettu mieheksi, joka ryösti Associated Lifen toimiston.
Ryöstit heiltä 71 dollaria joulukuun 18. päivänä-
-ja 200 dollaria heinäkuun 9. viime vuonna.
Kävit siellä kahdesti, viimeksi alle kuukausi sitten. Eikö se ole totta?
Ei. En ole tehnyt mitään...
-Onko sinua koskaan pidätetty? -Ei! Kuka minua syyttää?
Saat kohdata silminnäkijät. Voit olla huoleti, jos olet syytön.
Meidän tehtävämme on antaa sinulle kaikki mahdollisuudet-
-ja voit tehdä yhden asian, josta on apua sekä sinulle että meille.
Ryöstäjä antoi luukulla seisseelle tytölle lapun.
Minä kerron, mitä siinä luki.
Jos kirjoitat saman tekstin, se voi kertoa, oletko sinä kyseinen mies.
-Väität, että et ole se mies. -En varmasti ole.
Sitten sinulla on erilainen käsiala. Suostutko?
-Suostun. -Anna hänelle paperia ja kynä.
-Minä luen ryöstäjän viestin. -Selvä.
-Oletko valmiina? -Olen.
Muista, että syytön voi olla ihan rauhassa.
Se ei vielä kuulunut viestiin. Muistutin vain.
Viesti kuuluu näin: "Osoitan sinua aseella. "
"Pysy hiljaa, niin sinulle ei satu mitään. "
"Anna minulle kaikki rahat kassasta. "
Minun on rehellisyyden nimissä sanottava suoraan-
-että sinun lappusi muistuttaa jonkin verran tätä viestiä.
Totta.
-Voisitko kirjoittaa sen uudelleen? -Se sopii.
Haluamme olla täysin tasapuolisia. Viesti siis kuuluu:
"Osoitan sinua aseella. "
"Pysy hiljaa, niin sinulle ei satu mitään. "
"Anna minulle kaikki rahat kassasta. "
Enpä ole koskaan nähnyt mokomaa.
Katso.
Tämä näyttää sinun kannaltasi todella huonolta, Manny.
Huomaatko?
Minusta sinulla on oikeus tietää, joten en salaile mitään.
Tässä on kolme paperilappua.
Tämä on se, jonka ryöstäjä antoi virkailijalle.
Tämä on ensimmäinen sinun kirjoittamasi lappu.
Käsiala on samanlaista, mutta kaikki tekevät samanlaisia tikkukirjaimia.
Halusin siitä huolimatta, että kirjoitat sen uudelleen-
-ja sitten tapahtui jotain hyvin kummallista.
Laitan ensimmäisen lappusi tähän ja näytän sinulle jälkimmäisen.
Lue se ääneen, Manny.
Lue, mitä tässä toisessa kirjoittamassasi lapussa lukee.
-Onko tämä sinun käsialaasi? -On.
Lue se.
"Osoitan sinua aseella. Pysy hiljaa, niin sinulle ei satu mitään. "
"Anna minulle kaikki rahat... "
KASSA
Et lukenut viimeistä sanaa.
Minun piti kirjoittaa "kassasta". Taisin kiireessä unohtaa päätteen.
Ryöstäjän viestissä luki samoin. Selitäpä se.
-Tein virheen. -Ryöstäjä teki aivan saman virheen.
Katso, ovatko silminnäkijät jo tulleet.
Minun täytyy lopettaa. Hän voi yrittää soittaa.
Minä ilmoitan. Hei sitten.
Tulehan, Manny.
Katsokaa tarkoin naapurihuoneessa seisovia miehiä.
Laskekaa miehet edeten oikealta vasemmalle-
-ja lopettakaa sen miehen kohdalla, jonka tunnistatte.
Yksi, kaksi, kolme...
...neljä.
-Oletteko varma? -Täysin varma.
-No niin, rouva... -Älkää sanoko nimeäni.
Hyvä on.
Katsokaa tarkoin huoneessa seisovia miehiä.
Laskekaa oikealta alkaen.
Katsokaa tarkasti ja pysähtykää sen kohdalla, jonka tunnistatte.
Yksi, kaksi, kolme, neljä.
-Oletteko täysin varma? -Olen.
Tässä oli kaikki. Emme pidättele teitä enää enempää. Kiitoksia.
Manny...
Hänet tunnistettiin.
Laput ovat tässä.
Tässä on alkuperäinen ja tässä kopio.
No niin, Manny...
-Eikö sinua kutsuta Mannyksi? -Kyllä.
-Kirjoititko tämän lapun virheineen? -Kyllä kirjoitin.
Tytöt tunnistivat sinut mieheksi, joka kävi toimistossa.
Voit yhtä hyvin tunnustaa, että ryöstit toimiston.
-Enhän ryöstänyt. -Kävit siellä tänään iltapäivällä.
Kävin puhumassa lainasta.
-Keksi uskottavampi tarina. -Mutta se on totta!
Jos aiot väittää niin...
Mitä minä voin...? Yritän vain kertoa totuuden!
Hyvä on sitten, Manny.
Tämän näytön perusteella meidän on pidätettävä hänet.
-Mitä minä voin tehdä? -Kuuntelemme, jos keksit jotain.
Tulehan tänne, Manny.
Laita hattusi ja takkisi tuolle tuolille.
Anna oikea kätesi.
Pidä se rentona.
Pyyhi kätesi tällä.
Tule tänne.
Ota hattusi ja takkisi.
Tämä mies pidätetään epäiltynä ryöstöstä.
-Selvä. Mikä hänen nimensä on? -Christopher Emanuel Balestrero.
-Ikä? -38.
-Naimisissa vai naimaton? -Naimisissa.
-Osoite? -4024 78th Street, Jackson Heights.
-Käytätkö huumausaineita? -En.
-Mistä häntä epäillään? -Vakuutusyhtiön toimiston ryöstöstä.
Saalis oli 71 dollaria.
Tutkikaa hänet.
Laita takkisi kaiteelle, Manny.
Kuusi dollaria...
...ja 17 senttiä.
Mitä muuta sinulla on?
Se on vaimoni henkivakuutus.
Tässä on kuitti. Voit pitää rukousnauhan, jos haluat.
Mennään, Manny.
-En ole soittanut vaimolleni. -Se on hoidettu.
Anna solmiosi.
Tietenkin olemme olleet huolissamme.
Minun nimeni Conforti. C-O-N-F-O-R-T-I.
Olen hänen lankonsa.
Ymmärrän.
Selvä...
Selvä on. Kiitos, kuulemiin.
-Gene? -Hetkinen, tarkistan tämän vielä.
Manny on pidätetty Associated Life -vakuutusyhtiön ryöstöstä.
-Pidätetty! -Aavistin jotain tällaista.
Hän on 110. poliisipiirin aseman vankilassa.
-Pääsenkö katsomaan häntä? -Et tänään.
Syyte luetaan rikosoikeudessa huomenna kello 10.
-Hän joutuu olemaan yön putkassa. -Näin minulle sanottiin.
-Missä rikosoikeus on? -En tiedä. Se täytyy selvittää.
Miten Mannylle voi tapahtua sellaista? Kuulitko varmasti oikein?
Kirjoitin muistiin, mitä hän sanoi!
Sanoiko hän, että Manny pidätettiin epäiltynä ryöstöstä?
-Sanoi. -Associated Lifen...
-Sen toimisto on... -Tiedän, missä se on.
-En voi uskoa sitä. -Hänet todetaan syyttömäksi.
Jokainenhan sen tietää. Miten tällaista voi tapahtua?
-Se on jokin väärinkäsitys. -Se täytyy kertoa heille.
Menemme sinne huomenna.
Huomenna...
Kaikki ulos.
Liikettä.
Huomenta, Manny. Mennäänpä sitten.
Siirry syrjään.
Mene mikrofonin luo.
Edward Ray, 97 East 118th Street.
Entä sinä? Kertoisitko tästä jotain?
-Onko sinut pidätetty ennen tätä? -Joo.
Pidätetty murtovarkaudesta 8.6. 1942 ylikonstaapeli Bardin toimesta.
5-10 vuoden vankeusrangaistus Manhattanin tuomioistuimessa.
-Oletko ehdonalaisessa? -En.
-Siirry syrjään. -Tännepäin.
-Seuraava. -Queens, yksi.
Tännepäin.
Seiso mikrofonin kohdalla.
Riisu hattusi.
Christopher Emanuel Balestrero. 4024 78th Street, Jackson Heights.
Ryöstö. Ei aiempaa rikosrekisteriä.
-Onko sinut pidätetty ennen tätä? -Ei.
Syyttäjänvirasto pitää häntä pidätettynä kuulusteluja varten.
Syyttäjä kuulustelee häntä. Siirry syrjään.
-Seuraava. -Voit poistua.
Tännepäin.
Brooklyn, neljä.
Tännepäin. Seiso mikrofonin kohdalla.
Riisu hattusi.
Epäiltynä törkeästä varkaudesta...
Syytetty vapautetaan.
Rikosoikeuden tapausluettelo 98: Christopher Balestrero.
Komisario, kohottakaa kätenne.
-Vannotteko lausuntonne todeksi? -Kyllä.
Syytetyn avustaja paikalla.
-Ilmoittauduitteko? -Kyllä.
-Luovutteko syytteen lukemisesta? -Kyllä.
-Miten vastaatte? -Syytön.
-Sopiiko 2.2. kuulemispäiväksi? -Kyllä sopii.
-Takuusummaksi määrätään 7 500. -Voiko summaa alentaa?
Syytetty on nuhteeton, perheellinen, työssä käyvä mies.
Se on alin mahdollinen aseellisesta ryöstöstä määrättävä takuusumma.
-Anomus hylätään. -Viekää hänet alakertaan.
Rikosoikeuden tapausluettelo 98: Sam Chulex.
Kohottakaa oikea kätenne. Vannotteko lausuntonne todeksi?
En ehtinyt tajuta, mitä tapahtui.
Joudut suuren valamiehistön kuultavaksi.
Takuusummaksi määrättiin 7 500.
-Pääsenkö vapaaksi? -Jos maksat takuut.
Mutta 7 500... Kuka sen hoitaisi?
Onhan sinulla varmaan sukulaisia.
-Saanko tavata vaimoni? -Saat, Long lslandin vankilassa.
Alkakaahan mennä.
Seymour. Allekirjoitus tähän ja tähän.
Ward. Allekirjoitus tähän.
Eteenpäin.
Lähdetään.
Tulkaahan ulos.
Kahdeksan rikosoikeudesta.
Myös nämä.
Balestrero, Christopher.
Hattu pois.
-Osoite? -4024 78th Street, Jackson Heights.
-Ikä? -38.
-Ammatti? -Muusikko.
-Syntymäpaikka? -New York.
Seis.
Balestrero.
Takuusi on maksettu.
Oletko sinä kunnossa?
-Kuka hankki takuurahat? -Suurin osa on Geneltä ja Olgalta.
Olga, en unohda tätä koskaan.
Sinulla ei ole enää mitään hätää.
Kulta! Et arvaakaan, kuinka paljon kaipasin sinua.
Manny, mikä hätänä?
-Minua... -Autetaan hänet autoon.
Manny, nyt mennään kotiin. Minulla on kahvia ja lasagnea ja...
-Manny, kaikki järjestyy. -Kaikki on jo hyvin.
-Sinä et voi tietää... -Kyllä minä tiedän.
Mitä nyt, Manny?
Muistelin, että poliisiauto oli tuolla noin miljoona vuotta sitten.
Ei hätää. Olet nyt kotona.
-Isä! Isä! -Hei, isä!
Me kaikki olemme odottaneet sinua.
Ottaisitko jotain syötävää?
-Voinko syödä myöhemmin? -Totta kai.
-Haluan mennä hetkeksi pitkäkseni. -Mene ihmeessä.
Käy sisään, Bob.
-Kertoiko äiti, mitä minulle tapahtui? -Ei kertonut.
Minut pidätettiin rikoksesta, jota en tehnyt.
Älä suotta kerro. Minä kuulin, mitä he puhuivat.
Sinä olet maailman paras isä.
-Minä teen parhaani. Kiitos. -Sinä olet kaikkein paras.
Kunpa et koskaan joutuisi kokemaan samaa kuin minä-
-mutta jos koet, toivottavasti sinulla on yhtä hyvä poika odottamassa.
Tajusin vasta nyt, miten tärkeitä poikani ovat minulle.
-Sinun täytyy nyt nukkua hiukan. -Niinpä.
Avustaja suositteli jotain O'Connoria ja käski ottaa heti yhteyttä häneen.
-Mitä mieltä Manny on? -En ole kysynyt.
Hän ei jaksa ajatella koko asiaa.
Sanoiko hän, mistä O'Connorin tavoittaa?
Sanoi. Hänen toimistonsa on Victor Moore -rakennuksessa.
-Soita hänelle. -En tiedä, mitä sanoisin.
Sinun täytyy keksiä jotain.
Sinä olet sanonut, ettei ulos saa mennä ilman takkia.
Miksi sinä kävit ulkona mummin kanssa?
Saisinko puhua herra O'Connorin kanssa?
Herra O'Connor ehti jo lähteä eikä palaa enää tänään.
-Hän ottaa minut varmasti vastaan. -Onko asialla kiire?
-Hän aikoi mennä suoraan kotiin. -Selvä on. Kiitos.
O'CONNOR FRANK D asianajaja
Hänen kuuluu pitää kaksi soitto- tuntia, koska eilen ei ollut yhtään.
Hän opettaa meitä niin pian kuin voi mutta ei nyt.
Onko herra O'Connor paikalla?
Voisittekohan te...
Kyllä. Oletteko te rouva O'Connor?
Soitan teille, koska me olemme joutuneet vaikeuksiin-
-ja kuulin, että miehenne voisi auttaa.
Ei toki. Kerron teille mielelläni...
...kunhan keksin, mistä aloittaisin.
Mieheni soittaa bassoa Stork Clubilla...
Hyvää päivää. Oletteko te Balestrerot?
Tätä tietä, olkaa hyvä.
Herrasväki Balestrero.
Päivää.
-Tässä on mieheni. -Päivää.
Minä olen Frank O'Connor. Herra McKaba.
-Hyvää päivää. -Istukaa, olkaa hyvä.
Jatketaan myöhemmin. Olkaa hyvä.
Aloin selvittää asiaa heti, kun olitte soittanut vaimolleni-
-ja asiat näyttävät pääpiirteissään olevan, niin kuin sanoitte.
-Kaikki tietävät, että hän on syytön. -Se tiedetään ainakin Stork Clubilla.
Herra Billingsley käski olla huolehtimatta.
-Otatteko sitten jutun hoitaaksenne? -Siitä meidän pitääkin nyt puhua.
Vaaditteko jotain todisteita Mannyn syyttömyydestä?
Olemme olleet 9 vuoden aikana erossa korkeintaan pari päivää.
Minä tietäisin, jos Manny olisi tehnyt jotain pahaa.
Haluan, että Manny kertoo aluksi kaiken itsestään-
-elämästään, työstään-
-ja kaikesta siitä, mikä tapahtui vakuutusyhtiössä käynnin jälkeen.
-Käykö se päinsä? -Ilman muuta.
Hyvä. Te tunnette sen tarinan jo-
-mutta minä en tunne, joten kertokaa kaikessa rauhassa.
Rouva Daily, kirjoita herra Balestreron lausunto muistiin.
Aloitetaan taustatiedoista, herra Balestrero.
Vaikkapa koko nimestänne ja osoitteestanne.
Nimeni on Christopher Emanuel Balestrero.
Asun osoitteessa 4024 78th Street Jackson Heightsissa-
-vaimoni ja kahden poikani kanssa...
Tämä riittää minulle, herra Balestrero.
-Otan juttunne. -Sehän on hienoa!
Asiassa on tosin eräs mutta...
...josta minun on pakko mainita.
Minulla on vain vähän kokemusta rikosoikeudenkäynneistä-
-ja olen alakynnessä taitavaa syyttäjää vastaan.
Te luotatte meihin ja me teihin. Enempää emme voi vaatia.
-Mutta raha on ongelma... -Ei ajatella sitä vielä.
Keskitytään vain voittamaan tämä juttu.
Kaikki muu hoituu itsestään, jos se onnistuu.
Menkää te nyt kotiin-
-penkomaan muistianne ja kaikkia mahdollisia papereita-
-ja selvittäkää, missä olitte ja mitä teitte niinä kahtena päivänä-
-kun vakuutusyhtiö ryöstettiin.
Ensimmäisenä päivänä olimme ainakin lomalla maaseutuhotellissa.
-Muistatteko, mitä teitte silloin? -Emme näin suoralta kädeltä.
Herra Ferraro voi ehkä auttaa. Hän on hotellin omistaja.
Menkää sinne ja selvittäkää asia perin pohjin.
-Voimme lainata Genen autoa. -Ei pidätellä häntä enempää.
-Aivan. Kiitos ja näkemiin. -Näkemiin.
-Kiitos, herra O'Connor. -Näkemiin.
Totta kai! Te olitte täällä neljä päivää-
-mutta asiakkaita oli niin monta-
-etten voi vannoa, missä kukin oli jonakin tiettynä päivänä.
Heinäkuun yhdeksäs on minun syntymäpäiväni.
-Tiedätkö, missä Manny oli silloin? -En...
Minä muistan. Teillä oli kakku, ja aioitte juhlia omenapuun alla.
-Ei, juhlat pidettiin sisällä. -Koska silloin satoi! Nyt muistan.
-Koko päivän satoi kaatamalla. -Oliko se se sateinen päivä?
Lomamme aikana satoi vain yhtenä päivänä.
Neljä meistä pelasi korttia tuon pöydän ääressä, koska silloin satoi.
Tiesin varmaan heidän nimensä mutta nyt en muista niitä.
Yksi oli lyhyt mies, jolla oli tuuheat, sotkuiset kulmakarvat.
-Hän oli... -Minä en muista häntä.
-Nimet löytyvät vieraskirjasta. -Toinen oli pitkä mies...
Hän käveli hitaasti ja kumarassa, ja eikö hänellä ollut peruukki?
Oli! Pieni peruukki tässä edessä.
Herra Lamarca! Missä vieraskirja on?
Lamarca oli täällä koko alkukesän.
Kolmas mies oli pitkä, entinen nyrkkeilijä.
-Muistatteko heidän nimiään? -En muista.
Ne on kirjoitettu tähän kirjaan. Etsimme väärästä paikasta.
Oliko se lyhyt, tuuheakulmainen mies nimeltään Molinelli?
Se hänen nimensä taisi olla.
Se on tässä. Hänen ja Lamarcan osoitteetkin ovat täällä.
-Onko herra Lamarca paikalla? -Kuka?
-Lamarca. -He asuivat tässä ennen meitä.
-Tiedättekö, minne he muuttivat? -Herra kuoli, ja rouvasta en tiedä.
Siitä on kolmisen kuukautta.
Etsimme herra Molinellia.
-Kolmas kerros, huone D. -Kiitos.
Puhutteko englantia?
Mitä hän sanoi?
Molinelli on kuollut.
Siinä meillä on alibi.
Se on täydellinen!
Aukoton!
He löytävät kolmannen miehen, sen nyrkkeilijän-
-ja yksikin riittää.
Tämä on minun ja viisaudenhampaideni syytä.
Tiesin, etten olisi saanut päästää sinua sinne.
Tämä on ollut pelkkää sattumaa, Rose.
Menit lainaamaan rahaa minun takiani, ja sitten sinun kävi näin.
Olemme ennenkin velkaantuneet siksi, etten minä osaa hoitaa asioita.
Olet joutunut lainaamaan rahaa sukulaisilta ja lainafirmoilta-
-ja nyt velkaannumme O'Connorillekin-
-koska minä en osaa hoitaa raha-asioita.
Olen tuottanut sinulle pettymyksen, Manny. En ole ollut kunnon vaimo.
Typeryyksiä. Olet ollut maailman paras vaimo. Puhut aivan typeriä.
Kuvittele, miltä tuntui kuulla, että Lamarca ja Molinelli ovat kuolleet.
lhan kuin joku pistäisi tahallaan kapuloita rattaisiimme.
Mutta sille ei enää voi mitään.
Ferrarot auttavat meitä löytämään kolmannen kortinpelaajan.
Me löydämme hänet, vai mitä, Rose?
Se oli huonoa onnea, mutta emme saa antaa sen masentaa.
Yrittäkää keksiä muita todistajia ja etsiä se entinen nyrkkeilijä.
Ferrarot voivat ainakin kertoa sinusta henkilönä.
He lupasivat antaa vieraskirjansa ja kertoa kaiken, mitä muistavat.
-Eikö niin, Rose? -Niin.
Syyttäjän tehtävänä on romuttaa alibisi, mikäli mahdollista.
Sinut tunnistaneet naiset vannovat, että sinä olet syyllinen.
Ehkä teidän pitää palata Cornwalliin kaivamaan lisää näyttöä tueksenne.
Entä tämä toinen päivä, 18. joulukuuta?
Muistitteko mitään, mistä voisi olla hyötyä meille?
-18. joulukuuta? -En käynyt joulun alla juuri missään.
Hammastani särki, enkä halunnut mennä töihin leuka turvoksissa.
Kävin klubilla soittamassa, mutta muuten en poistunut kotoa.
-Huomasiko sen selvästi? -Kyllä, työkaverini vinoilivat siitä.
-Kuinka kauan sitä kesti? -Kaksi viikkoa joulun alla.
-Kävitkö hammaslääkärillä? -Kävin, monta kertaa.
Hän kertoisi sen oikeudessa-
-ja turvotus olisi huomattu, jos olisit ryöstänyt toimiston 18.12.
Varmasti olisi.
Mutta sinut tunnistaneet tytöt eivät puhuneet siitä mitään.
Siitä voisi olla hyötyä, ja Rose voi vielä vahvistaa sen.
Niin... Kyllä varmaan.
Leukasi turvotus antaa minulle jonkinlaisen lähtökohdan.
-Tiedätkö hammaslääkärin nimen? -Se on minulla jossakin kotona.
Hankin käsialatutkijan-
-koska sinun käsialasi on osoitettava erilaiseksi kuin ryöstäjän lapussa.
Miettikää Cornwallia vielä kotona.
Yrittäkää löytää sen nyrkkeilijän nimi tai mitä tahansa muuta.
-Tapaamme taas ylihuomenna. -Selvä.
Rose?
Näkemiin, rouva Balestrero.
Me voitamme tämän jutun.
Näkemiin.
-Onko tämä normaalia? -Ei. En käsitä tätä.
-Sinuna veisin hänet lääkäriin. -Taidan viedäkin.
Nyt hetikö?
En tiedä. En ole lääkäri, mutta minusta hän näyttää hyvin sairaalta.
Nyt on jo melkein aamu. Etkö ole nukkunut yhtään?
En.
Täällä on kylmä. Sinun olisi pitänyt olla nukkumassa jo ajat sitten.
En saa unta.
Olet jo toisena yönä valveilla, kun minä tulen töistä.
Etkä sinä edes syö mitään.
Kaikki ei ole kohdallaan. Eikö sinun pitäisi mennä lääkäriin?
Olen ihan terve. Miksi menisin lääkäriin?
Silloin, kun uni ei tule eikä ruoka maistu-
-eikä mikään kiinnosta, niin lääkäristä voi olla apua.
Meillä ei ole varaa mihinkään. Miten maksaisimme lääkärille?
Olen miettinyt, kuka hoitaa poikia oikeudenkäynnin aikana.
Soitin äidille, ja hän voi tulla tänne.
Jos sinä niin tahdot.
Rose...
Sinä et tunnu enää piittaavan, miten minun käy oikeudessa.
Etkö ymmärrä, ettei siitä kannata välittää?
Kaikki on järjestetty niin, että sinä häviät, teetpä mitä vain.
Sinut todetaan syylliseksi, vaikka olet viaton ja yrität parhaasi.
Mutta me emme enää pelaa heidän peliään.
Sinä et mene enää ulos etkä klubille, eivätkä pojat mene kouluun.
Olen miettinyt sitä tässä istuessani.
Lukitsemme ovet ja pysyttelemme sisällä.
Pidämme heidät ulkopuolella.
Ehkä se on viisainta.
Menemme ulos vain, kun on pakko-
-mutta ensin pitää päättää, tuleeko äiti tänne vai menevätkö pojat sinne.
Haluat lähettää lapset pois, koska minä olen sinun mielestäsi seonnut.
Et itsekään ole täydellinen. Mistä tiedän, ettet sinä ole seonnut?
Et kerro minulle kaikkea, mitä teet. Mistä tiedän, ettet ole syyllinen?
Rose!
Kävit lainaamassa rahaa lomaamme varten-
-vaikka meillä ei ollut varaa siihen.
Halusit aina ostaa kaiken ajallaan, vaikka minä kielsin.
Sanoin, että velat kasaantuvat, kunnes niitä on liikaa, ja niin kävi-
-ja sitten he sysäsivät vielä tämän niskoillemme-
-ja se tekee meistä lopun. Et voi voittaa!
He pilasivat alibisi ja järjestävät niin, että he voivat tuhota meidät!
Olet oikeassa, Manny. Minussa on jotain vikaa.
Sinun täytyy antaa heidän laittaa minut jonnekin.
Miksi olet sitä mieltä?
Muut luottivat minuun mutta joutuivat pettymään.
Mutta niin ei ole ollut aina, vai mitä?
Ei kai.
Milloin sinusta alkoi tuntua tältä?
Kun mieheni pidätettiin. Tajusin, että hän joutui pettymään minuun.
-Mistä tiesit sen? -Minä vain tiesin.
He halusivat nolata minut.
Ajattelivatko he Mannya vai sinua?
He halusivat rangaista minua-
-koska olin tuottanut hänelle pettymyksen.
Olin tehnyt kaiken väärin.
Eikö hänet pidätetty, koska häntä epäillään rikoksesta?
Ei toki. He tiesivät, että hän on syytön.
Minä olen syyllinen. He jahtasivat minua.
He jahtaavat minua ja saavat minut kiinni.
Ei kannata enää yrittää. Se on turhaa.
Mikä on turhaa, rouva Balestrero?
Kaikki. He yrittävät kimppuuni joka puolelta.
Ei tämä kannata. He tietävät, että olen syyllinen.
Mikä Rosea vaivaa, tohtori? Onko vika hänen päässään?
-On, herra Balestrero. -Miten vakavaa se on?
Hän on masentunut ja kadottanut todellisuudentajunsa.
Hän syyttää itseään siitä, mitä teille tapahtui.
-Eihän se ollut hänen syytään. -Ei tietenkään, mutta hän uskoo niin.
Hän uskoo sen niin vahvasti, että se synkistää hänen maailmansa.
Hän näkee kaikkialla vain suuria uhkia-
-ja uskoo, että ne ovat hänen syytään.
Tämä sairaus etenee hyvin tunnetun kaavan mukaan.
Hän on hautautunut pelkoihinsa ja syyllisyydentunteisiinsa.
Mitä me voimme tehdä?
Hänet pitäisi sijoittaa valvottuun ympäristöön saamaan hoitoa.
Johonkin laitokseenko?
Se pitää valita tarkoin. Hänen on saatava rauhallinen ympäristö-
-ja apua, jotta hän löytää ulos tästä pelon labyrintistään.
Eikö hän voisi olla kotona meidän kanssamme?
Ei, jos ajattelette hänen parastaan ja paranemistaan.
En jaksa uskoa, että Rose...
En voi päästää häntä.
Hän elää eri maailmassa kuin me.
Se on pelottava maailma, joka voisi olla vaikka Kuun pimeällä puolella.
-Enkö minä ole siellä? -Olette, ja lapsennekin ovat.
Mutta olette pelottavia varjoja, jotka satuttavat häntä sanoillaan.
Hän tietää näkevänsä painajaista, mutta tieto ei auta häntä.
Hän ei pääse pois.
-Onko tilanne toivoton? -Yksikään tapaus ei ole toivoton.
Haluan hänelle parhaan mahdollisen hoidon.
Vain parasta hänelle...
Tässä on laukkusi, rakas.
Mennään.
-Herra Balestrero? -Kyllä.
Tässä on vaimoni.
Teidän on parasta hyvästellä tässä, herra Balestrero.
Näkemiin, Rose.
Näkemiin.
Tulisitteko meidän mukaamme?
Rose...
Christopher Balestrero, nouskaa seisomaan.
Näiden henkilöiden muodostama valamiehistö käsittelee syytteen-
-jossa teitä syytetään kahdesta ryöstöstä-
-kahdesta törkeästä varkaudesta ja kahdesta laittomasta uhkauksesta.
Teitä saatetaan kuulla, ennen kuin he vannovat valansa. lstukaa.
Kuulemme myös toista vakuutusyhtiön työntekijää-
-nimeltä Constance Willis.
Hän tunnistaa syytetyn ilman epäilyksen häivääkään-
-mieheksi, joka oli toimistossa ryöstöjen tapahtuessa.
Kuulemme myös Alice Dennerlyä-
-samassa toimistossa työskentelevää neitiä-
-jonka lausunto on samansisältöinen kuin neiti Willisin.
Kuulette pidätyksen tehneitä poliiseja, joille syytetty myönsi-
-että hän oli rahapulassa ja joutui lainaamaan rahaa-
-ei tosin vedonlyöntiin vaan New Yorkin vedonvälittäjiä varten-
-joille hän oli jäänyt velkaa.
Mutta lainatut rahat eivät ehkä riittäneetkään.
Syyttäjän todistajat antavat tällaiset lausunnot.
Ne osoittavat täysin kiistatta, että tämä syytetty-
-on ryöstöt tehnyt henkilö.
Olen varma, että syyttäjän todistajat nähtyänne ja kuultuanne-
-ette näe muuta vaihtoehtoa kuin todeta syytetyn syylliseksi.
Kiitos.
Herra oikeuden puheenjohtaja, hyvät naiset ja herrat.
Kuulitte käsiteltävän syytteen varsin yksityiskohtaisesti.
Syyttäjä on kertonut teille-
-että syyte on nimensä mukaisesti vain syytös.
Toivon, että tapauksen ratkaiseva näyttö tulee todistajien huulilta.
Sillä loppujen lopuksi se, mitä minä sanon nyt tai myöhemmin-
-tai mitä herra Tomasini on sanonut tai tulee sanomaan-
-ei ole millään tavalla merkityksellistä.
Teidän on ratkaistava tapaus todistajien lausuntojen perusteella.
Syytetyn ei tarvitse meidän oikeus- järjestelmässämme todistaa mitään.
Hän saa istua tuossa sanaakaan sanomatta.
Näytön esittäminen on syyttäjän tehtävä.
Me tuomme kuitenkin tuomioistuimen kuultavaksi-
-useita arvokkaita, nuhteettomia yhteiskunnan jäseniä.
Kehotan teitä tutkiskelemaan heitä tarkoin-
-ja päättämään heidän kertomansa perusteella, onko syytetty syyllinen.
Sillä näiden todistajien huulilta-
-kuulette vastaansanomattomat todisteet siitä-
-että näistä rikoksista syytettynä oleva henkilö-
-ei ole syypää yhteenkään niistä.
Pyydän teitä pohtimaan, mikä on todennäköistä ja mikä ei.
Ja kun kaikki näyttö on esitetty, kysyn teiltä-
-eikö tämä tapaus teistäkin ole vain murheellinen väärinkäsitys.
Nimittäin heinäkuun 9. päivänä 1952...
Oliko siinä kaikki, mitä puhuitte miehen kanssa?
Muistaakseni oli.
Hän sanoi: "Älä kutsu ketään tai tee hälytystä. " Annoin rahat hänelle.
-200 dollariako? -Niin.
-Mitä hän teki sen jälkeen? -Hän poistui toimistosta.
-Mitä te teitte? -Kerroin tapauksesta esimiehelleni.
Rouva James, katsokaa ympärillenne tässä oikeussalissa ja kertokaa-
-näettekö täällä 9. heinäkuuta toimistossanne käyneen miehen.
Kyllä näen.
-Voitteko osoittaa hänet meille? -Hän on tuossa.
Voitteko poistua aitiosta ja koskettaa häntä?
Kirjataan, että todistaja siirtyi aitiosta syytetyn viereen-
-ja tarttui tätä olkapäästä.
Mitä tapahtui, kun olitte antanut rahat?
-Annin täytyi mennä... -Tarkoitatteko Ann Jamesia?
Kyllä. Rouva James meni kassalleen ja antoi hänelle rahaa...
Kuulitteko ennen tätä miehen sanovan jotain?
Kyllä. Kun olin antanut rahani, hän käski Annin tehdä samoin.
-Hakiko hän rahat? -Kyllä.
-Antoiko hän ne miehelle? -Kyllä.
-Onko kyseinen mies tässä salissa? -On.
-Menkää ja koskettakaa häntä. -Se ei ole tarpeen.
-Osoittakaa häntä. -Kuka hän on?
Punasolmioinen herra, joka seisoo tuolla.
-Seisoo? -Tarkoitan istuu.
-Millaiset vaatteet hänellä on? -Sininen puku, punainen solmio...
Neiti Willis...
... 110. poliisipiirissä järjestettiin tunnistustilaisuus, eikö vain?
-Kyllä. -Montako miestä tunnistusrivissä oli?
Kuusi tai seitsemän.
Oliko Christopher Emanuel Balestrero yksi heistä?
Kyllä oli.
-Mitä hänellä oli yllään? -Muistaakseni päällystakki ja hattu.
Tunsitteko ketään tässä väitetyssä tunnistusrivissä olleista miehistä?
-Vastustan ilmausta "väitetty". -Sanokaa sitä miksi tahansa.
Hän saa valita sanansa vapaasti.
-Montako heistä tunsitte? -Yhden.
-Kenet? -Rouva Jamesin miehen.
-Mitä hänellä oli yllään? -Ruskea päällystakki ja hattu.
Kertokaa valamiehistölle, miten siellä toimittiin.
Miten valitsitte syytetyn tunnistusrivistä?
Meidän piti laskea ja sanoa, monesko hän oli.
Mikä oli herra Balestreron numero?
-Sanokaa vain, jos ette muista. -En valitettavasti muista.
-Muistatteko, monesko James oli? -En. Hän liikkui liian paljon.
-Oliko numerolla yksi päällystakki? -Kaikilla oli samanlaiset vaatteet.
Oliko numerolla yksi päällystakki vai ei?
Hän vastasi jo, että kaikilla oli samanlaiset vaatteet.
Muistatteko, miten pitkä numero yksi suunnilleen oli?
-Sanokaa, jos ette tiedä. -En tiedä.
-Paljonko hän painoi? -Sanokaa, jos ette tiedä.
En tiedä.
Herra tuomari, onko meidän pakko kuunnella tätä?
Tuomioistuin päättää, mikä kelpaa näytöksi ja mikä ei.
Te ratkaisette, mikä on totuus, kun jätän tapauksen päätettäväksenne.
-Saanko puhutella tuomaria? -Olkaa hyvä.
Herra puheenjohtaja, äskeisen välikohtauksen vuoksi-
-esitän täten, että käsittely keskeytetään.
Esityksenne hyväksytään.
Hyvät naiset ja herrat-
-puolustus on esittänyt käsittelyn keskeytystä, ja siihen suostuttiin.
Emme voineet muuta kuin vaatia käsittelyn keskeyttämistä.
-Mitä se tarkoittaa? -Kaikki on aloitettava alusta.
-Kokonaanko? -Kokonaan.
Odotamme käsittelypäivää, valitsemme uuden valamiehistön-
-ja kuulustelemme todistajia.
Emmekö voisi vain jatkaa?
Emme sen jälkeen, mitä tuo mies sanoi. Joudumme aloittamaan alusta.
Näyttömme on silti yhtä vahva kuin ennenkin. Emme hävinneet mitään.
Meidän on vain kestettävä tämä kaikki uudelleen.
Jaksatko sinä, Manny?
Minä yritän, herra O'Connor. Kiitos.
Olisin kestänyt paremmin sen, jos minut olisi todettu syylliseksi.
Se on kuin joutuisi lihamyllyyn, eikä yksi kerta edes riitä.
Mutta saan syyttää vain itseäni.
Olen ollut typerys. Teillä kaikilla olisi paremmin, jos minua ei olisi.
Se ei ole sinun syytäsi, Manny.
Sinulla on ollut huonoa onnea. Kenelle tahansa voi käydä niin.
Minkäpä sille sitten mahtaa.
Oletko rukoillut?
Olen.
Mitä pyysit?
-Pyysin apua. -Pyydä voimaa, Manny.
Mistään ei ole mitään apua, ellei onneni käänny.
Jokuhan ne ryöstöt teki. Missä hän on?
Ehkä hän on vankilassa jossakin jonkin muun rikoksen takia tai...
Häntä ei ikinä epäillä täällä tehdyistä rikoksista.
Rukoile, poikani.
Minun on mentävä töihin.
Puoli kiloa kinkkua.
-Mikä tuo on? -Tämä on ase.
Anna minulle kaikki rahat kassasta.
Mitkä rahat?
Rauhallisesti vain. Kiukuttelusta ei ole mitään hyötyä.
Älä tule lähelle. Pysy siellä!
En ole ennen tehnyt tällaista!
Päästä! Minulla on lapsia. En tehnyt pahaa kenellekään.
Onko poliisilla? Täällä on yksi mies. Hän yritti ryöstää kaupan.
Pystymme pidättelemään häntä.
Tämä on rikospoliisin heiniä, komisario. Tuonnepäin.
Manny, sinua pyydettiin menemään 110. piirin asemalle.
-Minkä takia? -Oikea mies on saatu kiinni.
Manny!
-Tämä on pian selvä. -Mistä hänet löydettiin?
...ja nyt te, neiti Willis. Aloittakaa oikealta-
-ja lopettakaa sen miehen kohdalla, jonka tunnistatte.
-Oletteko valmiina? -Olen.
Olkaa hyvä ja aloittakaa.
Yksi, kaksi, kolme, neljä.
-Oletteko varma, että se on hän? -Olen.
Tässä oli kaikki. Kiitos.
Onko kaikki hyvin, Manny?
On.
En malta odottaa, että...
Tuonnepäin.
Tajuatko, mitä olet tehnyt vaimolleni?
Odottakaa tässä.
Ryöstöistä epäilty vapautuu kaksoisolennon löydyttyä
Rose!
Kultaseni, se on nyt ohi.
Oikea ryöstäjä saatiin kiinni. Se on nyt ohi, rakkaani.
Hän on Manny, Rose. Hän tuli katsomaan sinua.
Tiedän.
Kertokaa uutinen hänelle vielä uudestaan.
Totta kai.
Oikeudenkäyntiä ei enää jatketa.
He tietävät, etten ole syyllinen. Oikea mies saatiin kiinni.
Voimme jatkaa elämäämme vaikka jossakin muualla, jos haluat.
Meillä on hienoja ystäviä, jotka tukivat meitä koko ajan:
O'Connor, Stork Clubin väki ja se cornwallilainen pariskunta...
Älä käänny pois, Rose.
Selvä...
Rose, minä rakastan sinua.
Tämä kauhea painajainen on nyt päättynyt.
Sehän on hieno asia sinulle.
Ja myös sinulle. Se ei ilahduta minua, ellet sinäkin ilahdu.
Eikö se helpota oloasi?
Ei.
Olenko minä tehnyt jotain, jota et voi antaa anteeksi?
Et sinä ole tehnyt mitään.
Voinko minä auttaa sinua, Rose?
Mikään tai kukaan ei voi auttaa minua.
-Sinä voit nyt lähteä. -Etkö halua lähteä mukaani?
Sillä ei...
Sillä ei ole väliä, missä minä olen tai missä kukaan muukaan on.
Mitä minä sitten teen? Elämässäni ei ole ilman sinua enää yhtään mitään.
Pojat rukoilevat joka ilta, että tulisit kotiin. Me tarvitsemme sinua.
Miehenne lähtee nyt, rouva Balestrero.
Ettekö voisi puhua hänelle? Hän kertoi hyviä uutisia.
Se on hieno asia sinulle.
Sinä voit nyt lähteä.
Mutta tulkaa uudelleen.
-Taisin toivoa ihmettä. -Niitä tapahtuu, mutta se vie aikaa.
-Rose... -Hän ei nyt kuuntele.
Rose Balestrero lähti kahden vuoden kuluttua parantolasta terveenä.
Hän asuu Floridassa Mannyn ja poikiensa kanssa-
-ja tämä tapaus vaikuttaa enää painajaiselta. Mutta se tapahtui.
Kiitämme Sherman Billingsleyä siitä-
-että saimme kuvata tämän elokuvan kohtauksia-
-Stork Clubilla New Yorkissa.